text: Trods advarsler: Ti bilister får frakendt kortet 
  30 juli 2017 kl. 15.07
  10 bilister kan se frem til at skulle til en ny køreprøve. De hvilede foden lidt for tungt på speederen, da de kørte på Sønderborgmotorvejen. 
  Mange bilister havde lidt for travlt med at hente børnene på Spejdernes Lejr. Politiet havde advaret om, at de ville holde klar med fotovogne på Sønderborgmotorvejen, hvor der på grund af hjemrejsetrafik fra Spejdernes Lejr var hastighedsbegrænsning på 60 km/t.
  En del overholdt ikke fartgrænsen på vej hen til Spejdernes Lejr. Af de 3254 køretøjer, der kørte forbi, blev 144 af dem blitzet. 28 får et klip i kortet, og ti får frakendt kørekortet betinget. Den højest målte fart på strækningen var 118 km/t. 
  Noget tyder på, de havde lært noget, da de kørte hjem fra Spejdernes Lejr. I Vestgående retning kørte 6132 køretøjer forbi, da fotovognen holdt der. Ingen af dem kørte for stærkt.
  Politiet holdt også klar med fotovognen for lidt over en uge siden, da Spejdernes Lejr startede. Der var der endnu flere, der hvilede foden for tungt på speederen. 13 fik frakendt kørekortet betinget, og 48 bilister fik et klip i kortet.
  I må ha savnet børnene på #SL2017 ATK-østg: 3254 biler. 144 sager, 28 klip 10 bet frakend Max fart: 118 km/t på 60 km/t-strækning #politidk
  
  God trafikkultur på vej hjem fra #SL2017. ATK-Vestgående harregistreret 6132 køretøjer, 0 sager. Det sker ikke hver dag #politidk
  
  